KOMISSION ASETUS (EY) N:o 2408/98,

annettu 6 päivänä marraskuuta 1998,

Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun neuvoston asetuksen (ETY) N:o 259/93 liitteen V muuttamisesta (ETA:n kannalta merkityksellinen teksti)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93 (1), sellaisena kuin se on viimeksi muutettuna komission päätöksellä 98/368/EY (2), ja erityisesti sen 16 artiklan 1 kohdan,

sekä katsoo, että

(1) neuvoston päätöksen 93/98/ETY (3) mukaan Euroopan yhteisö on vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen sopimuspuoli 7 päivästä helmikuuta 1994,

(2) asetuksen (ETY) N:o 259/93 16 artiklan, sellaisena kuin se on muutettuna asetuksella (EY) N:o 120/97 (4), mukaisesti olisi asetuksen (ETY) N:o 259/93 liite V muutettava siten, että siinä otetaan kaikilta osin huomioon ne jätteet, jotka mainitaan vaarallisista jätteistä 12 päivänä joulukuuta 1991 annetun neuvoston direktiivin 91/689/ETY (5), sellaisena kuin se on muutettuna direktiivillä 94/31/EY (6) 1 artiklan 4 kohdan mukaisesti hyväksytyssä luettelossa, sekä Baselin yleissopimuksessa vaarallisiksi luonnehdittujen jätteiden luettelot,

(3) Baselin yleissopimuksen sopimuspuolten neljännessä konferenssissa hyväksyttiin päätös ("päätös IV/9") lisätä yleissopimukseen uusi liite VIII, jossa luetellaan yleissopimuksen 1 artiklan 1 kappaleen a kohdan mukaisesti vaarallisiksi luonnehditut jätteet, ja uusi liite IX, jossa luetellaan yleissopimuksen 1 artiklan 1 kappaleen a kohdan soveltamisalaan kuulumattomat jätteet,

(4) Baselin yleissopimuksen 18 artiklan 2 kappaleen c kohdan mukaisesti kuuden kuukauden kuluttua päivästä, jona tallettaja on lähettänyt ilmoituksen hyväksymisestä liitteet VIII ja IX tulevat voimaan kaikkien niiden sopimuspuolten osalta, jotka eivät ole ilmoittaneet tallettajalle, etteivät ne voi hyväksyä liitteitä,

(5) Baselin yleissopimuksen 1 artiklan 1 kappaleen b kohdan mukaisesti jätteet, jotka eivät kuulu 1 artiklan 1 kappaleen a kohdassa tarkoitettuihin jätteisiin, mutta jotka sopimuspuolen kansallisen lainsäädännön mukaan määritellään tai katsotaan vaarallisiksi jätteiksi, ovat tässä yleissopimuksessa tarkoitettuja vaarallisia jätteitä; Baselin yleissopimuksen 4 artiklan 11 kappaleessa määrätään, ettei mikään tämän yleissopimuksen määräys estä sopimuspuolta asettamasta terveyden tai ympäristön suojelemiseksi lisämääräyksiä, jos ne eivät ole ristiriidassa tämän yleissopimuksen määräysten tai kansainvälisen oikeuden kanssa; tämän vuoksi liitteen V tämä muutos ei rajoita liitettä V koskevia vastaisuudessa tehtäviä päätöksiä erityisesti tiukempien yhteisön toimenpiteiden vahvistamisen osalta,

(6) Baselin yleissopimuksen sopimuspuolten toisen konferenssin päätöksen II/12 ja sopimuspuolten kolmannen konferenssin päätöksen III/1 tehokkaaksi täytäntöönpanemiseksi on tärkeätä sisällyttää liitteeseen V kaikki Baselin yleissopimuksessa tai yhteisön lainsäädännössä vaarallisiksi luokitellut jätteet; kuitenkin Baselin yleissopimuksen uudet liitteet VIII ja IX sisältävät vaarallisten jätteiden uusimman luokituksen; tässä vaiheessa on tarkoituksenmukaista noudattaa ristiriitaisissa tapauksissa uusia liitteitä; näin ollen minkään 1 osan B luettelossa (Baselin yleissopimuksen liite IX) mainitun jätteen vientiä ei asetuksen (ETY) N:o 259/93 liitteen V mukaan kielletä, koska jätettä ei ole luonnehdittu vaaralliseksi Baselin yleissopimuksen 1 artiklan 1 kappaleen a kohdan mukaisesti,

(7) Baselin yleissopimukseen lisätyn liitteen VIII johdannon mukaisesti jäsenvaltiot voivat poikkeustapauksissa toteuttaa toimia määrittääkseen jätteen haltijan asianmukaisesti toimittamien asiakirjatodisteiden perusteella, että asetuksen (ETY) N:o 259/93 16 artiklan 1 kohdassa tarkoitettu vientikielto ei koske tiettyä liitteessä V mainittua jätettä, jos sillä ei ole mitään direktiivin 91/689/ETY liitteessä III lueteltuja ominaisuuksia, ottaen huomioon mainitun liitteen H3-H8 kohdan osalta neuvoston päätöksessä 94/904/EY (7) vahvistetut raja-arvot,

(8) Baselin yleissopimukseen lisätyn liitteen IX johdannon, direktiivin 91/689/ETY 1 artiklan 4 kohdan toisen luetelmakohdan ja asetuksen (ETY) N:o 259/93 liitteen II johdannon mukaan se, ettei jätettä mainita liitteen V luettelossa tai että se mainitaan 1 osan B luettelossa, ei estä poikkeustapauksissa luonnehtimasta jätettä vaaralliseksi eikä soveltamasta siihen asetuksen (ETY) N:o 259/93 16 artiklan 1 kohdassa tarkoitettua vientikieltoa, jos jätteellä on direktiivin 91/689/ETY liitteessä III lueteltuja ominaisuuksia, ottaen huomioon mainitun liitteen H3-H8 kohdan osalta neuvoston päätöksessä 94/904/EY vahvistetut raja-arvot,

(9) tällaisissa tapauksissa asiasta olisi ilmoitettava maalle, johon jätteen tuontia suunnitellaan, ja jäsenvaltioiden olisi ilmoitettava näistä tapauksista komissiolle, joka välittää tiedot muille jäsenvaltioille ja Baselin yleissopimuksen sihteeristölle; komissio voi annettujen tietojen perusteella esittää huomautuksia ja tehdä tarvittaessa neuvoston direktiivin 75/442/ETY (8), sellaisena kuin se on viimeksi muutettuna komission päätöksellä 96/350/EY (9), 18 artiklalla perustetulle komitealle ehdotuksia liitteen V mukauttamiseksi,

(10) tämän vuoksi olisi muutettava asetusta (ETY) N:o 259/93, ja

(11) tässä asetuksessa säädetyt toimenpiteet ovat direktiivillä 75/442/ETY 18 artiklalla perustetun komitean lausunnon mukaiset,

ON ANTANUT TÄMÄN ASETUKSEN:

1 artikla

Korvataan asetuksen (ETY) N:o 259/93 liite V tämän asetuksen liitteellä.

2 artikla

Tämä asetus ei rajoita asetuksen (ETY) N:o 259/93 liitteen V muuttamiseksi vastaisuudessa tehtäviä päätöksiä, erityisesti ottaen huomioon mahdollisuuden vahvistaa tiukempia yhteisön toimenpiteitä Baselin yleissopimuksen 1 artiklan 1 kappaleen b kohdan ja 4 artiklan 11 kappaleen mukaisesti.

3 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 6 päivänä marraskuuta 1998.

Komission puolesta

Ritt BJERREGAARD

Komission jäsen

(1) EYVL L 30, 6.2.1993, s. 1

(2) EYVL L 165, 10.6.1998, s. 20

(3) EYVL L 39, 16.2.1993, s. 1

(4) EYVL L 22, 24.1.1997, s. 14

(5) EYVL L 377, 31.12.1991, s. 20

(6) EYVL L 168, 2.7.1994, s. 28

(7) EYVL L 356, 31.12.1994, s. 14

(8) EYVL L 194, 25.7.1975, s. 39

(9) EYVL L 135, 6.6.1996, s. 32

LIITE

"LIITE V

JOHDANTO

1. Sovelletaan liitettä V, kuitenkaan rajoittamatta direktiivin 75/442/ETY, sellaisena kuin se on muutettuna direktiivillä 91/156/ETY, ja direktiivin 91/689/ETY soveltamista.

2. Tämä liite on kolmiosainen, 2 ja 3 osaa sovelletaan ainoastaan, kun 1 osaa ei voida soveltaa. Sen määrittämiseksi kuuluuko tietty jäte neuvoston asetuksen (ETY) N:o 259/93 liitteen V soveltamisalaan, on ensin tarkastettava, mainitaanko se liitteessä V olevassa 1 osassa. Jos sitä ei mainita, on tarkastettava, mainitaanko se 2 osassa, ja ellei, on tarkastettava, mainitaanko se 3 osassa.

Osa 1 on jaettu kahteen luetteloon. A luettelossa luetellaan Baselin yleissopimuksessa vaarallisiksi luokitellut jätteet, jotka ovat tämän vuoksi vientikiellon alaisia. B luettelossa luetellaan jätteet, joita vientikielto ei koske.

Jos jäte mainitaan 1 osassa, on ensin tarkastettava, mainitaanko se A tai B luettelossa. Ainoastaan jos jätettä ei mainita 1 osan A tai B luettelossa, on tarkastettava, mainitaanko se 2 tai 3 osassa. Jos jäte mainitaan jommassakummassa osassa, se on vientikiellon alainen.

3. Jäsenvaltiot voivat poikkeustapauksissa toteuttaa toimia määrittääkseen jätteen haltijan asianmukaisesti toimittamien asiakirjatodisteiden perusteella, että asetuksen (ETY) N:o 259/93, sellaisena kuin se on muutettuna, 16 artiklan 1 kohdassa tarkoitettu vientikielto ei koske tiettyä tässä liitteessä mainittua jätettä, jos sillä ei ole mitään direktiivin 91/689/ETY liitteessä III lueteltua ominaisuutta, ottaen huomioon mainitun liitteen H3-H8 kohdan osalta päätöksessä 94/904/EY säädetyt raja-arvot.

Tällaisessa tapauksessa asianomaisen jäsenvaltion on ilmoitettava asiasta ennen päätöksen tekemistä maalle, johon jätteen tuontia suunnitellaan. Jäsenvaltioiden on ilmoitettava tällaisista tapauksista komissiolle kunkin kalenterivuoden loppuun mennessä. Komissio välittää tiedot kaikille jäsenvaltioille ja Baselin yleissopimuksen sihteeristölle. Komissio voi annettujen tietojen perusteella esittää huomautuksia ja tehdä tarvittaessa direktiivin 75/442/ETY 18 artiklalla perustetulle komitealle ehdotuksia neuvoston asetuksen (ETY) N:o 259/93 liitteen V mukauttamiseksi

4. Jos jätettä ei mainita tässä liitteessä tai se mainitaan 1 osan B luettelossa, ei tämä estä poikkeustapauksissa luonnehtimasta tällaista jätettä vaaralliseksi ja soveltamasta siihen asetuksen (ETY) N:o 259/93, sellaisena kuin se on muutettuna, 16 artiklan 1 kohdassa tarkoitettua vientikieltoa, jos jätteellä on jokin direktiivin 91/689/ETY liitteessä III lueteltu ominaisuus, ottaen huomioon mainitun liitteen H3-H8 kohdan osalta päätöksessä 94/904/EY säädetyt raja-arvot, niin kuin asiasta säädetään direktiivin 91/689/ETY 1 artiklan 4 kohdan toisessa luetelmakohdassa ja asetuksen (ETY) N:o 259/93 liitteen II johdannossa.

Tällaisessa tapauksessa asianomaisen jäsenvaltion on ilmoitettava asiasta ennen päätöksen tekemistä maalle, johon jätteen tuontia suunnitellaan. Jäsenvaltioiden on ilmoitettava tällaisista tapauksista komissiolle kunkin kalenterivuoden loppuun mennessä. Komissio välittää tiedot kaikille jäsenvaltioille ja Baselin yleissopimuksen sihteeristölle. Komissio voi annettujen tietojen perusteella esittää huomautuksia ja tehdä tarvittaessa direktiivin 75/442/ETY 18 artiklalla perustetulle komitealle ehdotuksia neuvoston asetuksen (ETY) N:o 259/93 liitteen V mukauttamiseksi.

1 OSA

>TAULUKON PAIKKA>

>TAULUKON PAIKKA>

2 OSA

>TAULUKON PAIKKA>

3 OSA

Asetuksen ETY N:o 259/93 liitteissä III ja IV luetellut jätteet. (Kohdissa AB 130, AC 020, AC 250, AC 260, AC 270 ja AD 160 mainitut jätteet on poistettu, koska ne on todettu direktiivin 75/442/ETY 18 artiklassa säädettyä menettelyä noudattaen selvästi vaarattomiksi, eivätkä ne sen vuoksi ole vientikiellon alaisia.)

>TAULUKON PAIKKA>

>TAULUKON PAIKKA>